google/wiki40b huggingface dataset:
Vilhelmine Caroline

Liv på St. Croix og i Danmark

Vilhelmine Caroline, til vanlig kalt Vilhelmine (også skrevet Wilhelmine), ble høyst sannsynlig født inn i slaveri i Dansk Vestindia, trolig på St. Croix, rundt 1772. Hun ble kanskje oppkalt etter prinsesse Vilhelmine Caroline av Danmark; i alle fall var dette vanlige navn på St. Croix på den tiden, og det var vanlig i Dansk Vestindia å oppkalle svarte slaver etter prominente danske personer. Hun hadde ikke noe etternavn.
Fra ung alder var hun eid av Jemima Høeg Nissen, som selv hadde blitt født på St. Croix i desember 1748 og som var datter av tidligere guvernør på St. Croix Gregers Høeg Nissen, opprinnelig fra Danmark. Jemimas far hadde kommet til Dansk Vestindia som ansatt i Det vestindisk-guineisk Kompagni i 1731, der han var byfogd på St. Thomas før han i 1736 ble guvernør på St. Croix som etterfølger etter Friederich Moth, som han hadde en fjern familierelasjon til: Gregers' tante var niese av kongens offisielle elskerinne Sophie Amalie Moth, grevinne av Samsø og stammor til høyadelsslekten Danneskiold-Samsøe; Friederich Moth var grandnevø av sistnevnte og hørte til kretsen av hennes slektninger som ble begunstiget gjennom sine forbindelser til kongehuset.
Jemima Høeg Nissen var først gift med regimentskirurg på St. Croix Johan August Næser (1734–1785). Næser ble født 1734 i fyrstedømmet Anhalt-Zerbst og kom til St. Croix 16. august 1764, der han var regimentskirurg fra 8. november 1772 til 1783, da han fikk tillatelse til å forlate kolonien av helsegrunner. Han bodde i 1784 i Aabenraa i Danmark og kjøpte deretter en herregård, Vranderupgaard, nær Kolding. Antagelig forlot Vilhelmine St. Croix i 1783, i en alder av rundt 11 år, sammen med ekteparet Næser. Johan August Næser ser ut til å ha hatt et seksuelt forhold til en svart slave på St. Croix.
Team Hegdal

Team Hegdal er en norsk jazzkvartett ledet av saksofonist Eirik Hegdal. Kvartetten ble startet i 2009 og bestod foruten Hegdal i starten av saksofonist André Roligheten, Kontrabassist Rune Nergaard og trommeslager Gard Nilssen. Negaard ble erstattet av Ole Morten Vågan i 2012.
Kvartetten har gitt ut tre album, og vant Spellemannprisen 2015 i klassen jazz for albumet Vol 3 hvor også pianist Oscar Grönberg medvirket som gjesteartist.
Netfilter

Netfilter er et rammeverk som besørges av Linuxkjernen for å tillate at nettverksrelaterte operasjoner kan implementeres i form av tilpassede håndterere. Netfilter tilbyr ulike funksjoner og operasjoner for pakkefiltrering, Network Address Translation og portoversettelser. De gir den nødvendige funksjonalitet for å kunne dirigere pakker gjennom et nettverk, så vel som å nekte pakker i å komme frem til steder med sensitiv informasjon i et datanett.
Claudio Bravo

Landslaget

Han ble tatt ut i Chiles tropp til FIFA Confederations Cup 2017 i Russland.
Emil Eriksrød

Eiendommer

I 2017 fikk han nasjonal og internasjonal oppmerksomhet for kontorbygget Powerhouse Telemark, designet av Snøhetta, som i løpet av sin livsstid vil skape mer energi enn det forbruker.
I januar 2017 meldte lokalavisen Varden at Eriksrød og R8 Property hadde kjøpt Arkaden Skien Storsenter fra Nordea Liv for 145 millioner kroner. Eriksrød uttalte i forbindelse med overtakelsen at de skulle lage Norges mest teknologiske kjøpesenter.
I samarbeid med Rom Eiendom skal Eriksrød bygge hotell og næringsbygg for Petter Stordalens Nordic Choice Hotels på Kammerherreløkka i Porsgrunn. Totalt vil ca. 12 150 kvm stå ferdig i 2018.

Karriere

20 år gammel lånte Emil Eriksrød penger til en 42 kvadratmeter leilighet i Bergen sentrum. Jobb ved siden av studiene gjorde at han kunne betale ned på huslånet og få lån til en ekstra utleieleilighet. Etter studieturen ble begge leiligheter solgt med gevinst og han begynte oppkjøp i Porsgrunn og Skien. 10 år senere, i 2014, hadde han 33 000 kvadratmeter næringseiendom i Telemark. I 2015 investerte  Eriksrød og R8 Property en halv milliard kroner i næringseiendom i Telemark og Vestfold.Han arbeidet i fire år som økonomidirektør i Hathon Holding for Hallgrim Thon, Olav Thons nevø. Thon er fortsatt hans mentor.I januar 2017 ble R8 Propertys eiendommer på drøye 60 000 kvadratmeter verdsatt til 1,3 milliarder kroner av lokalavisen Telemarksavisa.

Selskaper

R8 Property AS ble stiftet av Emil Eriksrød i 2010, har 15 ansatte og forvalter verdier for rundt 1,3 milliarder kroner og Eriksrød er majoritetseier med 85 prosent av aksjene. Selskapet har uttalt at de ønsker å bli en nasjonal aktør i Norge, men eier per 1. januar 2017 hovedsakelig eiendommer i Porsgrunn, Skien, Tønsberg og Sandefjord. Selskapet hadde i 2015 og 2016 Norges mest fornøyde leietakere ifølge kundetilfredshetsundersøkelsen til Norsk Leietakerindeks (NLI).
R8 Property har søsterselskapene R8 Consulting som tilbyr tjenester innenfor regnskap og økonomisk rådgivning, R8 Management som drifter egne og andres eiendommer i Vestfold og Telemark. Morselskapet R8 Group eier også reklamebyrået R8 Edge som nylig kjøpte og inkorporerte designbyrået Onezero. Siden 2013 har hele grupperingen vokst fra fire til 50 ansatte.
The Golden Girl of Soul – Transmission vol. 2

The Golden Girl of Soul – Transmission vol. 2 er et musikkalbum med J-Diva, som ble utgitt i 2002.
Hyen

Etymologi

Hyen kommer fra norrønt Hýi og har vært det opprinnelige navnet på fjorden. Betydningen er noe usikker.
Funn av devonske plantefossiler, som Hyenia, har fått navn etter Hyen.

Geografi

Hyefjorden ligger med fjordåpningen mot Nordfjorden i nord og fjordbunnen mot sør. Hyefjorden er smal, med høye, bratte fjellstup rett i fjorden. Vestsiden av fjorden er nærmest ufremkommelig, og oppe på fjellplatået på denne siden ligger Ålfotbreen, som danner grensen mot Bremanger. Ytterst på vestsiden ligger fire mindre gårder, avhengige av båttransport, med Skjerdal som den største og eneste helårsbebodde gården. Det går en smal dal sørsørvest fra Skjerdal, inn under Ålfotbreen. 
På østsiden av Hyefjorden ligger fjellene som skiller Hyen fra resten av kommunen. Ved fjordbunnen ligger bygdesenteret Hyen, med båtbyggeriet Brødrene Aa. Hyen skole er en kombinert skole med barne- og ungdomsskole, og Hyen stadion ligger her samt overnattingsstedene Columbus Center og Vågen Motell og Camping.
Hyen deler seg i to dalfører, et mot vest, kalt Vestredalen og et mot øst, kalt Austredalen. Vestre Hyen er størst, og strekker seg sørsørvest til Eikefjord i Flora kommune. Mot sør i dette dalføret ligger Storfjorden, en innsjø med godt aurefiske, omgitt av frodig landbruk. Den største gården på østsiden av vannet er Eimhjellen. På vestsiden ligger Nesholmen leirstad, et ferie- og fritidssenter i samarbeid med KFUM. Gården Solheim ligger sørvest ved innsjøen.
Det østre dalføret ligger mot sør, svinger østover og nesten mot nord innerst, hvor det stopper i Storevatnet. Dalen er delt i Ommedal lengst mot vest, og Gjengedal lenger inne. Dalføret er trangere enn det vestre løpet, men har landbruk nesten hele veien. De innerste gårdene Gjengedal og Mjellem ligger forholdsvis høyt, men de beholder solen svært lenge midtsommers. Herfra er den flere turruter nordøst mot til Gloppen og Sandane. Mot sør danner fjellene grensen mot Naustdal kommune.
Begge dalførene i Hyen har mange støler, og er populære hytteområder for tur-, jakt- og fiskeinteresserte. Forholdsvis store fjellområder er knyttet til Hyen, og det finnes flere gode fiskevann i området.
Sosial mobiliseringsteori

Sosial mobiliseringsteori for overgangen til jordbruk er en arkeologisk teori som har vært formulert særlig gjennom tolking av funnene i det tyrkiske funnstedet Göbekli Tepe.
Sjefsarkeologen ved Göbekli Tepe, Klaus Schmidt, antyder at de store kommunale arbeidene som ligger bak monumentbygging i denne før-jordbruksbyen, kan ha stimulert overskuddsproduksjon i omkringliggende landsbyer gjennom intensivert jordbruk for å muliggjøre den store sosiale mobiliseringen som ligger bak.
For en aletrnativ teori og tolkning av funnene, se gildeteorien
Bergen Air Transport

Historie

Bergen Air Transport ble etablert i 1998, og startet flyginger året etter. De første operasjonene ble utført med et Cessna 421B-fly, men dette ble i 2000 erstattet med en Cessna 421C som kunne frakte 6 passasjerer. Dette gjorde at selskapet kunne frakte passasjerer på ruten Bergen - Notodden. I 2000 hadde selskapet 11 årsverk og en omsetning på 2,6 millioner kroner. 
Ruten Bergen – Notodden ble i begynnelsen operert fire ganger ukentlig, men økte året etter til fem. Totalt reiste 1 500 passasjerer med selskapet dette året. I 2002 la selskapet frem planer om å etablere en ny rute fra Notodden til Kristiansund. Disse planene ble skrinlagt grunnet liten interesse for ruten. 
En hangar for Bergen Air Transport ble bygget på Bergen lufthavn i 2003. Året etter ble selskapets ene fly erstattet med en Cessna 441. Dette flyet ble igjen solgt i 2006 da selskapet gikk til innkjøp av to Beech King Air 200. 
Den 20. november 2003 ble Notodden lufthavn stengt for all rutetrafikk da flyplassen ikke tilfredsstilte Luftfartstilsynets sikkerhetskrav. Ruten ble da omlagt til Skien lufthavn, Geiteryggen. Selskapet investerte 500 000 kroner i utbedringen av Notodden lufthavn, og sammen med lokalsamfunnets bidrag på 1,2 millioner kroner var det nok til å ruste opp lufthavnen, slik at selskapet fortsatt kunne fly der. Men det skulle kun gå ett år før det oppstod nye problemer med selskapets drift på Notodden. Lufthavnen manglet innflygingslys, og ytterligere 200 000 kroner måtte investeres i lufthavnen for at selskapet skulle kunne fortsette drift.
I 2007 bygde selskapet en hangar på Notodden lufthavn. Samtidig gikk selskapet til innkjøp av sitt første jetfly, en Cessna Citation. Selskapet sluttet med ruten Bergen - Notodden 24. april 2017, og Airwing er nå den eneste operatør på denne ruten..
Selskapet opererte i 201 tre fly; to 12-seters turbopropfly av typen Beech King Air 200, og én 6-seters jetmaskin av typen Cessna Citation CJ2+. Selskapet hadde 10 ansatte og fokuserte på airtaxi/charterflygninger og gjorde i 2013 over 200 oppdrag til og fra destinasjoner i hele Europa. Selskapet omsatte i 2013 for 26,8 millioner norske kroner.
Squash under Asialekene 2014

Squash under Asialekene 2014. Squash var en av flere sporter under de 17. Asialekene som ble arrangert i Incheon i Sør-Korea. Squashturneringene ble avviklet i perioden 20. til 27. september 2014. Det var 69 deltakere fra 11 nasjoner som deltok i de fire turneringene; single- og lagkonkurranse for menn og damer. Alle tapende semifinalister fikk bronsemedaljer.
École spéciale militaire de Saint-Cyr

École spéciale militaire de Saint-Cyr, ofte bare kalt Saint-Cyr, er et fransk militærakademi. Skolen ble grunnlagt 1. mai 1802 av Napoleon. Den regnes som Frankrikes fremste krigsskole. Militærakademiet utdanner offiserer for den franske hær. Den holder til i leiren Coëtquidan i kommunen Guer i Bretagne. Skolens navn stammer fra kommunen Saint-Cyr-l'École, vest for Paris, dit skolen i 1808 flyttet fra Fontainebleau. Den har hatt tilhold i Coëtquidan siden 1944.
Kadettene ved skolen er som regel 21 år ved opptak og må da allerede ha fullført en utdanning ved en høyere utdanningsinstitusjon. Utdanningsprogrammet er treårig og ved avgangseksamen blir studentene offiserer i hæren.
Balloon Mood

Balloon Mood er et musikkalbum med Anja Garbarek, utgitt i 1996.
Miss Saigon

Miss Saigon er en musikal fra 1989, skrevet av franskmannen Claude-Michel Schönberg og Alain Boublil, som også er opphavsmenn til Les Misérables og Martin Guerre. Musikalen er basert på Giacomo Puccinis opera Madama Butterfly, og bygger på boken Madam Chrysantheme. Den ble produsert av Cameron Mackintosh.

Umulig romanse

Musikalen foregår i Saigon under Vietnamkrigen på 1970-tallet. Historien består av kjærlighet, tragedie og håp, forteller om en umulig romanse mellom Chris og Kim, en amerikansk soldat og en ung vietnamesisk kvinne.
Ideen til musikalen fikk Schönberg fra et avisfoto. Fotografiet viser en fortvilet vietnamesisk mor som avleverte barnet sitt i avgangshallen på Tan Son Naht Airport. Barnet skal reise til faren sin i USA, en eks-soldat, som moren håper har bedre forutsetninger til å gi barnet et bedre liv enn hun selv kan tilby det. Schönberg ble svært rørt av bildet og denne desperate handlingen, som Schönberg kalte det «ultimate offer», og som er hovedideen til handlingen.

Verdenspremiere i London

Miss Saigon hadde verdenspremiere i London i 1989, hvor den gikk i ti år fram til 1999 etter å blitt spilt 4 264 ganger. I 1991 hadde Miss Saigon premiere på Broadway hvor den også gikk i ti år fram til 2001. Der ble musikalen spilt 4 092 ganger.
Hovedrolleinnehaver Lea Salonga var 18 år gammel da hun spilte i originalversjonen på Theatre Royal, Drury Lane i London.

Norsk Miss Saigon

Miss Saigon ble satt opp av Bømlo Musikallaug i Moster Amfi på Bømlo 5.-16. august 2009. Dette var første gang Miss Saigon ble spilt i Norge. Musikalen har tidligere har vært produsert i en rekke land rundt i verden. Det norske ensemblet var på mellom 40-45 personer.
Som rekvisitt hadde Bømlo Musikallaug kjøpt inn et helikopter av typen Bell 212 som ble benyttet under musikalen. Under Vietnam-krigen spilte Bell-helikopteret av typen UH-1 Iroquois, «Huey», en svært viktig rolle for de amerikanske soldatene, og over 7 000 helikopter av denne typen ble benyttet av de amerikanske styrkene under krigen.
Hiroshi Sowa

Karriere

Hiroshi Sowa startet sin profesjonelle karriere i Yammer Diesel i 1979. Han har tidligere vært trener for Cerezo Osaka, Sagan Tosu og Kataller Toyama.
Görel

Kvinnenavnet Görel er et norrønt navn brukt i Sverige. Det stammer fra det danske navnet Gerhild.
Jessica Inchude

2016

Under Afrikamesterskapet i friidrett 2016 deltok hun i kulestøt og diskos. I diskos kom hun på niendeplass med 44,30 meter, og i kulestøt kom hun på fjerdeplass med 15,44 meter. I juli satte hun personlig rekord i diskos under et internasjonalt stevne i Leiria, med 50,29 meter.
Inchude representerte Guinea-Bissau under Sommer-OL 2016 i Rio de Janeiro, der hun ble utslått i kvalifiseringen i kulestøt.

2017

I mai vant hun diskos under Islamic Solidarity Games, og hun kom på fjerdeplass i kulestøt.
Hun representerte Guinea-Bissau under VM i friidrett 2017, som landets eneste deltaker. Der greide hun 14,63 meter i kvalifiseringsrunden, og nådde ikke finalen.
Sjømannen og vannsenga

Versjon med Gitarkameratene

En konsertvariant av «Sjømannen og vannsenga» ble med på albumet Kanon! med Gitarkameratene (utgitt 12. april 2010). Opptaket er fra 17. oktober 1990 i Grieghallen. Sunde synser litt vedrørende vannsenga forut for sangen både på verbalsporet «Et oppskrytt møbel» og i noteboka Kjekkere å ha–2.
Barnepike

Barnepike er en jente som bor og jobber hos andre familier og som viktigste oppgaven er der for å se etter og passe barna.
I enkelte land, som for eksempel Norge og Sverige har barnepiker vært ganske uvanlig siden 1970-tallet, men det er fremdeles vanlig i mange andre land. I Norge og Sverige er det betydelig vanligere med barnevakt, eller at man reiser utenlands som au pair. 
I 1985 ble International Nanny Association (INA) opprettet.
Den 16. juni 2011 vedtok ILO en internasjonal konvensjon om at ansatte i husholdninger skal gis rett til regulerte arbeidsforhold og lønn på det aktuelle landets minimumsnivå.
Fraps

Fraps er en applikasjon for operativssystemet Windows som benyttes for å ta skjermdumper (fotografere skjermbildet), innspille skjermen til en videofil og for å tester skjermkortet og avgi med «benchmarking», det vil si data for sammenligning. Navnet «Fraps» er avledet fra «frames per second», skjermbilde per sekund. Det støtter programmer som benytter DirectX og OpenGL (slik som spill).
Programmet brukes vanligvis for å teste en datamaskins evne til å kjøre et videospill og til å ta opptak av spillmateriale. Fraps kobler seg til skjermkortet og lagrer visningen av programmer som kjøres av dataen. Mange bruker Fraps til å ta opp at de selv spiller, for deretter å legge filmen ut på videonettsider.
En gratisversjon av Fraps er tilgjengelig for nedlasting, men den fulle versjonen må kjøpes.
Tjul

Tjul er en av øyene i Sjernarøyane i Finnøy kommune. Tjul er knyttet sammen med Kyrkjøy med bro/vegfylling. 12. mai 2010 ble den nye brua mellom Tjul og Nord-Talgje åpnet. Antall fastboende er for øyeblikket 6 personer. Det er én gård på øyen, i tillegg til to hus og fem hytter. Gården på øya driver med melkekyr og sauer. Det pågår for øyeblikket planlegging for boligfelt med tilhørende småbåthavn på sørsiden av Tjul.
Høyeste punkt er Tjulåsen på 83 moh.
Nortia

Nortia var i etruskisk mytologi gudinne for skjebne og hell. Hennes attributt var en nagle som ble banket inn i en vegg i hennes templer i løpet av feiringen av det nye året. Hun var ikke ulik den etruskiske/romerske gudinne Fortuna, og kanskje til dels også overlappende.
Mens hun ikke er attestert i de sparsommelige etruskiske tekstene som er blitt bevart er gudinnen og de assosierte ritualer i hennes kult blitt nevnt av den romerske historikeren Titus Livius: «Minervae inventum sit. Volsiniis quoque clavos indices numeri annorum fixos in templo Nortiae, Etruscae deae, comparere diligens talium monumentorum auctor Cincius adfirmat».
Løst oversatt betyr sitatet: «Minerva er en oppfinner/opphavsmann. Volsinianene (folket i den sentrale etruskiske byen Volsinii) likeledes markerte overgangen til året ved å sette en symbolsk nagle [i veggen] til Nortias tempel, en etruskisk gudinne, av hvem som med stor flid er bekreftet i verkene til historikeren Cincius.»
Nortia var skytsgudinne for den etruskiske byen Velsna (som romerne kalte Volsinii), og i noen opptegnelser kalt for Nyrtia eller Nursia etter gudinnen. Velsna var et hellig sted i etruskernes land Etruria. Helligdommen i byen skal ha fungert som møtested for det etruskiske forbundet bestående av de tolv viktigste byene i Etruria. Velsna var kjent for sine rikdommer, og århundrer etter fortalte romerne den kuriøse grunnen til at de erobret byen var dens 2000 statuer som ble røvet.
Uranienborg kirke

Kulturminne

Uranienborg kirke er et kulturminne og er i Riksantikvarens kulturminnebase.
All round

All round (fra engelsk) er et begrep som beskriver en person som viser allsidighet og har kunnskap, kompetanse eller ferdigheter innen flere områder. Personen blir da gjerne omtalt som en allrounder. Begrepet nyttes hovedsakelig innen sport for å beskrive en idrettsutøver som viser dyktighet innen et bredere spekter av øvelser eller fysiske ferdigheter.

Hurtigløp på skøyter

Mer spesifikt rettes begrepet All round mot konkurranser og sammenlagtmesterskap i hurtigløp på skøyter, der det gås fire distanser hvor tidene omgjøres til poeng, og utøveren med den laveste poengsum står som sammenlagtvinner. I NM, EM og VM er distansene for menn 500 meter, 1500 meter, 5000 meter og 10 000 meter. For kvinner er de to lengste distansene 3000 meter og 5000 meter. 
En all roundutøver er en allsidig utøver som mestrer alle distanser fra de korte sprintøvelsene til de lengre distanseløpene. Vinneren av et mesterskap kalles all roundmester.
LIGO

LIGO (forkortelse for Laser Interferometer Gravitational-Wave Observatory) er et anlegg for å oppdage gravitasjonsbølger. Eksperimentet er et omfattende samarbeidsprosjekt (LSC) som involverer rundt 600 forskere ved Massachusetts Institute of Technology og California Institute of Technology. Formålet med LIGO er å oppdage og studere gravitasjonsbølger av astrofysisk opphav.

Nobelpris

I 2017 fikk Rainer Weiss, Barry C. Barish og Kip S. Thorne Nobelprisen i fysikk for arbeidet med LIGO/VIRGO.
Internasjonale Kristne Ambassade Jerusalem

Organisasjonens kristensionistiske ståsted

Organisasjonen har fått en del kritikk for sitt kristensionistiske ståsted, blant annet fra den britiske presten og forfatteren Stephen R. Sizer, som har kalt det vranglære og i strid med det kristne budskapet. Sizer mener videre at kristen sionisme ikke har en gyldig bibelsk begrunnelse. Han har også hevdet at kristensionistisk overbevisning har bidratt til å fastlåse den israelsk-palestinske konflikten og påvirket flere titalls millioner evangelisk kristne i USA, og derigjennom amerikansk politikk overfor Israel. Den norske soknepresten Jens Olav Mæland har støttet mye av kritikken til Sizer og uttalt at kristensionismen både er en avsporing og en politisering av evangeliet. Mæland har videre hevdet at konsekvensen av den kristensionistiske ideologien er å hindre enhver form for fredsprosess og en løsning der palestinerne skal få sin egen stat. Han mener også at organisasjonen har uttalt at hele fredsprosessen rundt Oslo-avtalen sto under «Guds forbannelse», at Rabin ble myrdet fordi han «gikk imot Guds plan» og at Sharon falt i koma fordi han ensidig trakk den jødiske kontingenten ut av Gaza. Førsteamanuensis ved Diakonhjemmets Høgskole, Hans Morten Haugen, har kommet med lignende kritikk.
Eskil (biskop)

Eskil (ca. 1100–1181/1182) var en dansk erkebiskop. Han var erkebiskop i Lund i datidens Danmark, nå i Sverige fra 1137 til 1177 og kjent som en stor kirke- og klosterbygger.

Biografi

Han var sønn av den mektige jyske høvdingen Christiern Svendsøn. Dermed var han født inn i den mektige stormannsslekten Thrugotsønnene. Disse kjempet på 1100-tallet med Hvide-slekten om kongemakten i Danmark. Erkebiskop Absalon hørte blant annet til Hvite-slekten.
Eskil ble som ungdom sendt til Hildesheim i Sachsen for å studere. Målet var en geistlig karriere. Han flyttet tilbake til Danmark rundt 1130, og ble da domprost ved Lund domkirke, der også hans onkel, erkebiskop Asser var erkebiskop. Etter slaget ved Fodevig i 1134 i Skåne, der Erik Emune drepte det andre danske kongsemnet, Magnus Nilsson, og rett etterpå når gamlekongen Nils av Danmark ble drept, ble Eskil utnevnt til biskop i Roskilde på befaling av Erik Emune.

I strid med kongene

Freden mellom Eskil og den nyvalgte kong Erik Emune varte ikke lenge. Eskil og stormannen Peter Bodilsen startet et opprør på Sjælland. I første omgang ble kong Erik fordrevet fra Sjælland, men Eskil og Peter greide ikke å beseire kongen i det lange løp. Eskil måtte på grunn av dette opprøret betale store bøter til kongen. Grunnen til at de startet opprøret er ikke kjent den dag i dag.
Etter Assers død i 1137 overtok Eskil, etter stridigheter med kongen, erkebispesetet. Dette skjedde med støtte fra den allierte Peter Bodilsen. Eskil satt som erkebiskop i 40 år, og var i denne perioden en forkjemper for de gregorianske kirkeidealer. Håndhevelsen av disse idealene gjorde at han til tider havnet i strid med Valdemar den store, men inngikk aldri noen kompromisser på kirkens og hans egne interesser og ambisjoner. Dette bragte ham da også til toppen av hierarkiet innenfor den europeiske geistligheten. Bl.a. omgikk han Pave Alexander III og Bernhard av Clairvaux. Selv da kongen anerkjente Alexander III sin motpave, Viktor IV, reiste han til Frankrike for å følge den fordrevne paven i 6 år.
Under sin erkebispetid ble Eskil en av de fremste kirkebyggere og klostergrunnleggere. Flertallet av romanske kirker i Skåne og Halland ble oppført under Eskils tid. Han grunnla blant andre klostrene i Øved, Tommerup og Lund og hadde stor innflytelse på grunnleggingen av klostrene i Alvastra, Herrevad og Væ.
Eskil valgte å trekke seg fra stillingen som erkebiskop i 1177, dermed overtok Absalon bispesetet. Han var da erkebiskop både i Lund og Roskilde. Etter at han abdiserte trakk han seg tilbake til et liv i cictercienserklosteret i Clairvaux, der han levde som vanlig munk. Etter sin død i 1181 eller 1182 ble han begravd ved alteret i klosterkirken i Clairvaux.